Վազգեն Գալստյանը հայրենի բնության ամենաաննկուն «մարտիկներից» է: Ի՞նչ փուլում է «Լիդիանի» բողոքի քննությունը: Մեր հարցին Վազգենը պատասխանեց. «Ընթացքի մեջ է: Մենք շարունակում ենք պայքարել: Մեր համար կանգնած ենք: Բոլոր իրադարձությունները մեր շուրջ պտտվում են: Իրավիճակը սա է: Այս պահին ընդերքի պետական տեսչությունն իր աշխատանքն Ամուլսարում ավարտել է, եզրակացությունները ներկայացրել է կառավարությանը: Ենթադրում եմ, որ այդ եզրակացությունը Նիկոլ Փաշինյանը կարդացել է, հասկացել է, որից հետո նախարարին հանձնարարել է միջազգային փորձագետներ կանչել, նախարարն էլ կանչել է»: Ի՞նչ սպասելիքներ ունեք փորձագետներից, կա՞ն նրանց թվում գիտնականներ, որոնց ճանաչում եք: «Ոչ, չենք ճանաչում: Ամեն դեպքում մենք ո՛չ ակնկալիք ունենք, ո՛չ սպասելիք: Կլսենք լավ նորություն՝ կուրախանանք, չենք լսի՝ այստեղ կանգնած ենք»,- նշեց Վազգեն Գալստյանը: